text: Endnu en grundstødning nord for Als
  04 september 2011 kl. 09.06
  Et hollandsk fragtskib står godt og grundigt fast på havbunden ud for Nordals.
  Skibet er grundstødt på Hesteskoen fire-fem kilometer fra Nordals kyst.
  Det er et område, der er kendt for den lave vandstand, men større skibe bliver af og til overrasket og støder på grund.
  Det hollandske skib sejler med kunstgødning, men der er ingen fare for læk.
  Skibet gik på grund omkring klokken to i nat.
  